Vita:Nemzeti Színház

message: Az a gondom, hogy a cikk a jelenlegi Nemzeti Színház épületéről szól, az ide mutató hivatkozások nagyobb része (pl. Jászai Mari, Erkel Ferenc, Petőfi Sándor) pedig a valaha volt Nemzeti Színházról. Nem tudom, hogy lenne jobb megoldani:
* betenni ide egy történeti részt, ami nem az épületről szólna, hanem az intézményről 
* külön szócikket írni a hajdaniról és az egyértelműsítőn meghivatkozni.
--Hkoala 2006. november 20., 21:21 (CET)
Szerintem ezen a lapon, a ==története== szakaszba való. Ami most van, csak bevezető. --Vince blabla :-) 2006. november 21., 09:14 (CET)
Akkor talán meg lehetne nyitni a fejezetet és tenni egy szakaszcsonk sablont. --Hkoala 2006. november 21., 09:58 (CET)
replies: text: Egyetértek Hkoalával, mert a cím a mindenkori Nemzeti Színházra vonatkozik, nemcsak az újra. Ez megtévesztő is lehet: az eredeti Nemzeti Színházról ugyanis a Blaha Lujza tér szócikkben van részletes ismertetés, csakhogy a [[Nemzeti Színház] keresőkérdésre ezt nem lehet megtalálni!

text: 2 lehetőség van:
# A cikk szóljon a mindenkori Nemzeti Színházról 
# A cikk címét a mai épületre korlátozzuk.

text: Nekem az 1,. megoldás jobban tetszene.--Linkoman 2007. október 18., 15:56 (CEST)
thread_title:  Megjegyzés 

message: Sziasztok! Kedves levélíró kérdezi, jó irányban áll-e az 1964-es kép, vagy el lett cserélve a negatív? „Sehogyan sem tudjuk betájolni a volt Lenin krt.-Rákóczi út
kereszteződését a színház épületével, a mai állapotokhoz viszonyítva.”. Segítene valaki térlátásban szenvedő ember? :) SyP 2009. január 27., 20:03 (CET)
thread_title:  az 1964-es kép tájolása 

message: Reagálva a kirakó által ugyan itt a vitalapon nem részletezett, "(lektorálandó - a Nemzeti Színház Budapesten nem 2000-ben jött létre, stb. stb.)" összefoglalóval kitett  sablonra (ahogy a kitevő vitalapján is megtettem, de ide is tartozik):
*1 A Pesti Magyar Színház szócikk forrásai között található: "Rockenbauer Zoltán: A Magyar Színház alapító okirata a Nemzeti Színház alapító okiratának módosítása, magyarszinhaz.hu - 2001. szeptember 1." melyből levezethető:
*:az 1837-ben Pest vármegye által alapított Pesti Magyar 1840-től "mint nemzeti tulajdon országos pártolás alá"[1840. évi XLIV. törvénycikk a pesti magyar szinházról ] kerülve Nemzeti SzínházMagyar nemzeti színház  lett. Ez a színházi társulat, mint intézmény, ideiglenes helyekre kerül, előbb a Blaha Lujza térre, majd a Nagymező utcába, végül a Hevesi Sándor térre. 2000 szeptember 1-i hatállyal ez, a "Nemzeti színház elnevezésű központi költségvetési szerv" a Pesti Magyar Színház, röviden Magyar Színház nevet kapta.
*:Tehát véleményem szerint ez a színház az 1837-ben alapított színház.
*2 A szócikk forrásai között található: "Dr. Hiller István: [http://www.nefmi.gov.hu/letolt/minisz/alapito_okirat/nemzeti_szinhaz_alapito_090203.pdf Az intézmény alapító okirata], Nemzeti Erőforrás Minisztériuma - 2008. december 23." - ami alapjául és forrásául szolgált az alapítás dátumának (is).
*:1996. június 19-i kormányhatározatot követően szeptember 1-én megalakult új Nemzeti Színház Kormánybiztosi Iroda. Ekkor még az Erzsébet téri építkezésre, majd felmerülnek a Dózsa György téri, aztán a "Dél Duna" (azóta Millenáris) területek is. 1999. január 1-jén a Nemzeti Kulturális Örökség Minisztériuma létrehozta az Új Nemzeti Színház Megvalósítási Iroda (Új Nemzeti) Kht.-t, majd 2000. augusztus 1-jével jogutód nélkül megszüntette azt és megalapította a Nemzeti Színház Rt.-t, mely lebonyolította az építkezést. 2002. március 15-én megtartották az ünnepélyes nyitóelőadást. A Nemzeti Színház Rt.-t az állam alapította és közvetlenül az NKÖM irányítása alá tartozott. (Forrás: ÁSz jelentések: 1997 és 2004) A fenti, 2008-as zártkörű részvénytársaság alapító okirat szerint (mivel korábbi nem áll rendelkezésemre, de egy 2010-es közhasznúsági jelentés és a PMSz szintén 2008-as nefmi.gov.hu-n található államháztartási módosító alapító okirata sem mond ennek ellent) az alapítás dátuma: 2000. augusztus 1.
*:Így ez a színház, ahogy alapító okiratában is szerepel, csupán az előbbi szellemiségének jegyében ugyan az 1840-es megnevezéssel azonos nevű, de egy újonnan létrejött színház.
Plusz egy MTI hír(sor) 2002-ből: http://www.ma.hu/tart/rcikk/f/0/6281/1 (ez sem mond ellent egy linkelt dokumentumnak sem). 
A vitalapokon felmerült továbbá, hogy a szócikk címe megtévesztő. Javaslatom az lenne, hogy egy jó egyértelműsítést érdemes lenne megvitatni nagyobb közösség előtt.
Ezek után kíváncsian várom a további hozzászólásokat, tevőleges hozzájárulást a szócikk minőségi bővüléséhez. Fauvirt vita 2015. május 30., 21:41 (CEST)
thread_title:  Örök téma: "új" és "régi", illetve a szócikk címe és tartalma 

message: Erre kérnék forrást. Ezen a linken látható az alapkőletétel https://www.youtube.com/watch?v=Fu4fH1pCo6A
Aki ügyesebb azonosítsa 3:10-kor látható személyeket, Darvas Ivánba vagyok biztos - ő valóban nem volt társulati tag. Úgy látom még Garas Dezső lehet ott, Kováts Adél, talán Töröcsik Mari, azt nem tudom hogy ők akkor tagok voltak-e éppen. – Beyond silence  Üz 2017. február 15., 11:31 (CET)
 tudom, sajnálatos, hogy a Wikipédián a forrásolás nincs magas szinten, noha alapkövetelmény, de ebben a szócikkben minden - laglábbis a 2016 májusáig írtak - megtalálható a Jegyzetek és a Források szakaszokban található hivatkozásokban. 1998-ban Nemzeti Színháznak még a Hevesi Sándor téri épületet és annak társulatát hívták, ami és akik azóta is annak jogutódai (lásd a névmódosító iratot), a most, 2017-ben Nemzeti Színház 2000 augusztusában "született". Ezt csak azért fontos tisztázni hogy miért ezt az oldalt hozom a(z akkori - kulcs szó! -) társulat névsoráért: http://web.archive.org/web/20010221084801/http://www.magyarszinhaz.hu/tarsulat.shtml
A forrás pedig, hogy megspóroljam neked a keresgélést, bár úgy gondolom, neked kellett volna körültekintőbben eljárnod, főleg, hogy a forrás még a szövegbe is bele van írva... tehát katt a Források szakaszba, ott az »Ablonczy László: A Nemzeti Színház építésének és társulatának keserves-kacajos évszázada, Hitel 17. évfolyam 7. szám - 2004. július« forrás linkjére és ha megvagy, pörgess le a "VI. FELVONÁS" című fejezetig. Ha ez nem elég és úgyis youtube-néző vagy, akkor figyelmedbe ajánlom a Pesti Magyar Színház csatornáján a Takarásban című videósorozatból azok interjúit, akik megélték ezt és még nem haltak bele... Dániel Vali, Tóth Sándor, Tóth Éva, Rittkay Laura... Remélem kielégítő választ adtam. Szép napot, Fauvirt vita 2017. február 15., 13:31 (CET)
replies: text: Még egy kis kiegészítés... ha meghallgatod a kommentárt, azt mondja: "...ott voltak. Mindazok, akik a színházszerező közönség reményei szerint az új kőszínház színpadán is játszanak majd." - ez is sok mindent elmond... főleg, ha ismered a hátteret. Fauvirt vita 2017. február 15., 15:51 (CET)
*Köszönöm! Én így ref képzeltem el mint forrást amit kerestem, de ez az én hibám. Ami azt illeti láttam több részt is az említett videósorozatból, és hivatkozott írást is elolvastam, de még nem sikerült felfognom ezt a kicsinyesnek ható vitát. Ha már ilyen szorgalmas vagy megpróbálnád elmagyarázni nekem az okát mi baj volt a társulattal? Ha politikai szándék lenne se értem mert ahogy olvasom az új kormány alatt valósult meg nemzetis társulat átminősítése. – Beyond silence  Üz 2017. február 16., 22:57 (CET)

text: Az (vagyis a ref) jegyzet vagy hivatkozás néven fut, igaz az is forrás-típus. Sajnos nem látok bele a politikusok fejébe, így csak azt mondhatom, amit látok, hallok, olvasok, az ő nevükben nem beszélhetek... maga az, hogy az "új Nemzeti" új társulatot és igazgatót kap még Magyar Bálint művelődési és közoktatási miniszter alatt lett elhatározva (de simán lehet, hogy ő is csak átvette már valahonnan, mivel az 1960-as–1990-es évek közötti időben készült javaslatok, tervek előttem nem ismertek, az akkori dokumentumok - amiket én megtaláltam - csak egy új épület építtetéséről szólnak, hacsak emlékezetem nem csal), ezt a gondolatmenetet vette át és fordította saját (mondjuk úgy) "hasznára" (nem tudom, ez-e a megfelelő szó) a következő kormány kulturális vezetése - a kérdésben tehát egyik kutya másik eb, beleértve a már kommunizmus alatti Nemzeti Színház szétverésének szándékát, azzal a megjegyzéssel, hogy abban a korban még talán érthető is volt bizonyos szinten a nemzeti jelző és szellemiség üldözendősége, míg a másik, rendszerváltás utáni politikai érák csupán erőfitogtatásra használták a színház igazgatására kitűzött személyeket, amibe ki jobban, ki kevésbé ment bele, de és ez már csupán a személyes véleményem, azt gondolom kifejezetten színvonaltalan színházat egyik vezető sem csinált (szerencsére). Visszatérve az eredeti kérdésre, vagyis a Nemzeti Színház státus ráncigálásához, igazi oka (pláne nem szakmai) mai napig nincs, a Takarásbanos videók közül a legszemléletesebben Dániel Vali mesél erről a vele készített riport 2. részében - egyébként minden amit elmond az általam fellelt forrásokból (amik a Jegyzetek, Források és További információk szakaszokban vannak) is kiolvasható - és remélem a merítésből látszik, hogy a kidolgozásnál igyekeztem alapos munkát végezni, utánamenni, megerősítéseket keresni, megtalálni minden oldal "igazát"... legalábbis a célom ez volt. Sajnálatos, hogy ezen "igazságok" közepette olyan színészek és más munkatársak (a "Nemzeti" cím elvesztésével a különböző tárak és más háttérmunkatársak is megszenvedték a változásokat... és szenvedik ma is) kaptak pofont, akik igazán nem érdemelték meg... de ez már egy másik történet... Fauvirt vita 2017. február 17., 00:06 (CET)
thread_title:  "Az alapkőletételre nem ment el sem az akkori Nemzeti társulata – akiknek először meghívót sem küldtek –, sem több meghívott író." 

message: Szerintem egy színháznál ez a fontossági sorrend:
# név - merthogy így hivatkozunk rá
# színészgárda - mert tartalmilag ez a színház
# épület.
Szóval a Nemzeti Színház 1840-ben alakult, és ma megint létezik. Ugyanaz a gárda több különböző nevű színházban játszott - jobb híján külön szócikk kell nekik. Az viszont őrület, hogy a Blaha Lujza téri színházra Pesti Magyar Színház néven kell linkelni. Ez nem egyértelműsítés, hanem zűrzavar: nem így hívták a Blaha Lujza téri épületben működő színházat. Gyimhu vita 2017. december 17., 06:44 (CET)
Tetszik vagy sem, ez a színház sem társulatában, sem dokumentációit illetően nem kötődik ahhoz a színházhoz, ami a Blaha Lujza téren állt. A megoldás annyi, hogy Nemzeti Színház. Minden dokumentálva van a szócikkekben... Fauvirt vita 2017. december 17., 12:08 (CET)
replies: text: Nemzeti Színház (egyértelműsítő lap) - ha esetleg nem vetted volna észre a szócikk tetején. Fauvirt vita 2017. december 17., 12:48 (CET)
thread_title:  Fontossági sorrend